section_heading: Opis
paragraph_text: Iz redovnoga gospodarenja ove su jedinstvene šume, kao izvanredno djelo prirode, izdvojene daleke 1929. godine, dakle prije čak 77 godina, a status specijalnoga rezervata dobivaju 18. prosinca 1963. godine, rješenjem Republičkoga zavoda za zaštitu prirode. Tako je Muški bunar upisan u Registar zaštićenih objekata prirode pod registracijskim brojem 112. Zadnje uređivanje šuma obavljeno je 2002. godine i to na računski način, jer je cjelokupna površina nedostupna zbog zaostalih minsko-eksplozivnih naprava.